જો ખુશમિજાજ સ્વભાવ કેળવી શકાય તો મુશ્કેલીનો સામનો કરવામાં સરળતા રહે છે. વાસ્તવિકતા બદલાતી નથી પણ એને જોવાની દ્રષ્ટિ જરૂર બદલાઇ જાય છે. કોઇ પણ પ્રકારનું વર્તન વારંવાર કરવાથી એ આદત બની જાય છે. ગુસ્સો કરી તનાવમાં રહેવું કે ખુશમિજાજ રહેવું એ આપણી પોતાની પસંદગી છે. કોઇ પણ સ્વભાવ માટે પ્રેક્ટિસની જરૂરત છે. આપણા અંતરનો અવાજ આપણો સૂત્રધાર છે માટે એ હકારાત્મક રહે તે જરૂરી છે. એના માટે નિયમિત કોશિશ કરવી પડે છે.